钦定古今图书集成/明伦汇编/闺媛典/第042卷 > 黄之宗妻汪氏
## 钦定古今图书集成/明伦汇编/闺媛典/第042卷 > 黄之宗妻汪氏

按《安庆府志》：“汪氏，潜山黄之宗妻。宗年二十五，中危
痘，不治死。氏探其胸尚温，急趋焚香告司命刲股为
汤，以匙启口，且唤且泣，滴其舌，自午逮灯时，宗忽甦，
曰：‘吾生矣’。氏拭泪曰：‘吾夫活耶？何以知其必生’？宗曰：
‘顷吾至冥府，冥司感尔至诚，释吾还，且添吾寿二十
五年，与尔同年同月而死’。随发被视之，其靥痘已尽”
灌顶矣。乡里皆惊，登门称贺。事闻于上。邑令邹道隆
表其门。后死日。悉如前语。